Riitta Nelimarkka

Riitta Leena Nelimarkka (oik. Nelimarkka-Seeck; s. 6. heinäkuuta 1948 Helsinki) on suomalainen kuvataiteilija, kirjailija ja animaatio-elokuvaohjaaja.Kuka kukin on 2003, s. 649. Helsinki 2002.  Hänelle myönnettiin professorin arvonimi vuonna 2008.ja 2016 Ranskan valtion Arts et Lettres ritarikunnan upseerimerkki.

Nelimarkka kävi Vapaata taidekoulua. Hän valmistui kuvaamataidonopettajaksi Taideteollisesta oppilaitoksesta vuonna 1972 ja taiteen tohtoriksi vuonna 2001. Nelimarkka on tehnyt animaatioita, taidetekstiilejä, pystejä  maalauksia, taidekirjoja, valokuvia, musiikillisia videoita, dokumenttielokuvia sekä grafiikkaa.

Nelimarkka teki läpimurtonsa palkituilla animaatioelokuvilla Sammon tarina ja Seitsemän veljestä. Ne ja animaatio Bagatelles 1-13 ovat kiertäneet lukuisilla festivaaleilla Teheranista ja Los Angelesista Meknesiin. Berliinistä ja Venetsiasta Leipzigiin, Annecyyn ja Reykjavikiin.

Nelimarkan kuvataidetta oli ensi kertaa esillä Helsingissä galleria Pinxissä 1974 sekä vuonna 1980 Helsingin Kluuvin galleriassa. Vuosien saatossa hänellä on ollut laajoja yksityisnäyttelyitä muun muassa Amos Andersonin taidemuseossa, Helsingin taidehallissa, Wäinö Aaltosen museossa Turussa, Hannover 2000 -maailmanäyttelyssä, FIDM-museossa Los Angelesissa, Moskovan taideakatemian Tseretelji-museossa, Pietari-Paavali linnoituksessa, Monte Carlossa, Pariisissa, Liman kansallismuseossa, Hallwylska museetissa, Joensuun taidemuseo Onnissa ja Nelimarkka-museossa sekä Sastamalan kivinavetassa, Salmelassa, Kimmo Pyykkö taidemuseossa ja Pieksämäen Poleenissa. Vuodesta 1990 Nelimarkalla on ollut pysyvä näyttely Bongan Linnassa Loviisassa.

 Tohtorinväitös 
Nelimarkan taiteen ehdoin laadittu väitös Taideteollisessa korkeakoulussa koostui kolmesta näyttelystä sekä kirjallisesta osuudesta Self Portrait, Elisen väitöskirja, variaation variaatio. Esitarkastajat puolsivat painatuslupaa äänin 2–1, ja korkeakoulun tutkimusneuvosto myönsi luvan äänin 5–4 (2 tyhjää). Väitöstilaisuudessa vastaväittäjät puolsivat hyväksymistä. Taideteollisen korkeakoulun tutkimusneuvosto kuitenkin päätti hylätä työn äänin 6–2. Vastaväittäjistä toinen, Taneli Eskola, kertoi yllättäen ymmärtävänsä päätöstä ja piti ratkaisua ainoana järkevänä.

Nelimarkka valitti päätöksestä ja tutkintolautakunta kumosi tutkimusneuvoston tekemän päätöksen. Väitöskirja hyväksyttiin helmikuussa 2001 äänin 2–1. Helsingin yliopiston rehtori Kari Raivio esitti, että taiteilijat tulisi vapauttaa kvasitieteellisistä harrastuksista ja että jos taideteollisella alalla tarvitaan tohtorin tutkintoja, ne tulisi suorittaa taiteen ehdoilla. Nelimarkka julkaisi tapauksesta pamfletin Väitösfarssi – Taistelu hatusta.

Yksityiselämä
Riitta Nelimarkka on professori Eero Nelimarkan pojantytär ja Neles Oy:n perustajan diplomi-insinööri Antti Nelimarkan tytär. Hän oli naimisissa Jaakko Seeckin (kuolinvuosi 2024) kanssa, ja heillä on kolme poikaa sekä kuusi lastenlasta. Pojista nuorin on dekkarikirjailija Max Seeck.Tienhaara, Hilkka: Tässäkö seuraava Ilkka Remes? Dekkaritaivas sai uuden tähden. Iltalehti 25.8.2016. Viitattu 13.9.2016.

 Palkintoja 
 Florence biennale 2025, palkittu videoteoksesta New Bagatelles
 Florence biennale 2021 palkittu tekstiiliteoksesta My very determined grandma
 Aleksis Kivi seuran kunniajäsenyys 2016
 Ranskan valtion Arts et Lettres -ritarikunnan upseerimerkki vuonna 2016. 
 Animaation sankari -arvonimi, Animaatioklinikka 2014 
 professorin arvonimi 2008
 Vuoden munkkalainen 2003
 7 Brothers II, pääpalkinto, Jerevanin elokuvajuhlat 2011
 Kirjat Karmelia ja Babylonia palkittu Bolognan kansainvälisillä lastenkirja juhlilla 1990 ja 1992 
 Juryn erikoispalkinto animaatioelokuvalle 7 Brothers Giffonin kansainvälisillä lastenelokuvafestivaaleilla 1980
 ASIFA eli animaatioelokuvantekijöiden kansainvälisen liiton raati valitsi 7 veljestä vuonna 1980 Roomassa yhdeksi parhaista vuosina 1979 ja 1980 valmistuneista animaatioelokuvista.
 Risto Jarva -palkinto 1985 animaatiosarjasta Bagatelles op. 1 - 13
 Kirjavaliot 1983
 Tampere international short film festival, kunniamaininta Suomen ensimmäisen kokoillan animaatioelokuvan kantaesityksestä 1979
 Jussi-kunniakirja 1979
 Kalevalaseuran nuorten palkinto 1974
 Kritiikin Kannukset 1974
 Elokuvan Valtionpalkinto 1972
 Elokuvan laatupalkinto 1972, 1973 ja 1979

Näyttelyitä ja teoksia

 Bagatelles nouveaux, video, Firenzen Biennale 2025.
 La Cathedrale - video, Itsliquid, Lontoo, Rooma, Venetsia, Barcelona 2025.
 La Puerta, Chromalux, Pariisi & Lontoo 2025.
 La Femme Fatale, Santa Fe 2025.
 La Cathedrale, Senses, Lecce, Italia 2025.
 Hallittua runsautta, Poleeni, Pieksämäki 2025.
 Quo Vadis I & II, Ars Longa, Helsinki 2025.
 Hassuna I, Artpappila kivinavetta Sastamala 2022.
 Hassuna II taidekeskus Salmelan yhteydessä oleva Vuohijärven kirkko  2023.
 La Scala, laaja villareliefinäyttely Helsingin musiikkitalossa 2019 - 2020.
 Omnipotentia, triptyykki AaltoEE:n luentosaliin.
 Preludes, visualisointi 30 min. Debussyn preludeihin, RSO:n konsertti 6.4.2016 kapellimestarina Hannu Lintu 
Without thinking too much, 13 m pitkä lasiteos, 2016 Sastamala.
Vuodesta 1972 lukuisia yksityis-ja ryhmänäyttelyitä gallerioissa ja museoissa Euroopassa ja eri puolilla maapalloa Soulista ja Dohasta Los Angelesiin ja Limaan.

 Kirjoja 
  Seitsemän veljestä 7. painos, Tammi 2026
 Apollon & Heloise, Seneca, 2023.
 Suun & silmäin iloja – Ravissements culinaires & artistiques. Taidekeittokirja suomi ranska,  Riitta Nelimarkka ja Jarmo Kehusmaa, Seneca, 2022.
 Antti & Neles, Seneca, 2019, kirja DI Antti Nelimarkasta ja hänen yrityksestään Neles Oy.
 Elise's World, anakronistinen taidekirja, Tammi, 2014. Uusintapainos, Seneca, 2018.
 Eero Nelimarkka, Tammi, uusintapainos, 2013.
 Iso ja Pieni Universumissa, runokuvakirja, Tammi, 2010.
 Seitsemän Veljestä 6. painos, Tammi 2009.
 Elisen epämuistelmat, Tammi, 2008.
 The Marginal – Värityskirja, kuvia ja ajatelmia, ei heikkohermoisille, Art Print & Seneca, 2005.
 Väitösfarssi, taistelu hatusta, Seneca 2003.
 Self portrait Elisen väitöskirja, Variaation variaatio, Seneca, 2000.
 Giovanna, Seneca & Tammi, 1996.
 Apollon, Seneca & Tammi, 1996.
 Oceania, Seneca & WSOY, 1993.
 Babylonia, Seneca & Tammi, 1991.
 Karmelian ABC, Seneca & Tammi, 1990.
 Tabula Rasa, WSOY, 1987.
 Eero Nelimarkka (Jaakko Seeckin ja Pekka Suhosen kanssa), Weilin & Göös, 1984.
 Galleria (Leena Krohnin kanssa), WSOY, 1983.
 Iso ja Pieni universumissa, Weilin & Göös, 1983.
 Seitsemän veljestä, Weilin & Göös, 1980 (5. p. 1999 Tammi).
 Piispa Henrik ja Lalli, Gummerus, 1975.
 Sammon ryöstö, Gummerus, 1974.
 Avaruus (Appelqvist-Jännes-Nelimarkka), Gummerus, 1972.

 Elokuvia 

 Bagatelles, new version 2025.
 Eero Nelimarkka – per aspera ad astra, dokumentti 18 min 2017.
 Preludes 1-5, video, akvarellimontaaseja Claude Debussyn musiikkiin 2016.
 Bonga Castle, dokumentti, 2011.
 Rabula new version, animaatio, 2011.
 Birth of Rabula, 1995.
 Bagatelles, op. 1–13, 1985–1986.
 Seitsemän veljestä 1979, Jaakko Seeck & Riitta Nelimarkka, kollaasi-animaatioelokuvaLeinonen, Tuula: 100 vuotta suomalaista animaatiota, s. 98–101, 260. Aalto ARTS Books, Helsinki 2014. DVD, 2008.
 7 Freres / 7 brothers / 7 Bröder, pitkä animaatio, uusi versio, 2011–2013 (ranska/englanti/ruotsi). (co-production Les Filmes du Paradoxe & Seneca).
 Kirjava maa, 1975, lyhytanimaatio.
 Piispa Henrik ja Lalli 1975, lyhytanimaatio.
 Sammon tarina, 1972-1974, Riitta Nelimarkka & Jaakko Seeck, Kalevalaan perustuva kuusiosainen animaatio.

 Lähteet 

 Aiheesta muualla 
 Riitta Nelimarkan kotisivut. 
 Nelimarkka, Riitta: Self Portrait, Elisen väitöskirja, Variaation variaatio. Väitöskirjan tiivistelmä. Taideteollinen korkeakoulu.
 Lausuntoja Riitta Nelimarkan väitöskirjasta.
 Hulvaton Elise’s World räjäyttää taidekirjan raamit.  Kritiikki OMAAIKA-lehdessä.

 Kuusi kuvaa taiteilija Riitta Nelimarkan elämästä, 5.1.2018 Yle Areena

Luokka:Suomalaiset tekstiilitaiteilijat
Luokka:Suomalaiset animaattorit
Luokka:Suomalaiset professorin arvonimen saaneet
Luokka:Vuonna 1948 syntyneet
Luokka:Elävät henkilöt